Verð það sem Brim kemur til með að greiða fyrir Fiskvinnsluna Kamb og Grábrók er lægra en markaðsvirði þeirra . Gildir þá einu hvort litið er til sjóðstreymis eða upplausnarverðs . Þetta kemur fram í niðurstöðum greiningar sem IFS vann fyrir Brim . Sagt var frá kaupunum um miðjan októbermánuð en þau voru samþykkt í nóvember af stjórn Brim . Hluthafafundur verður hjá Brim á morgun þar sem tillaga um staðfestingu á kaupunum verður lögð fram til samþykkis eða synjunar . Samanlagt kaupverð fyrir útgerðirnar tvær er ríflega þrír milljarðar króna . Í greiningu IFS kemur fram að aflaheimildir fyrirtækjanna tveggja falli vel að rekstri Brim og að fiskvinnsla Grábrókar í Hafnarfirði sé nýuppgerð og búin góðum tækjum . Áætlaður ávinningur af kaupunum er um 6 - 7% af kaupverði og þau metin hagfelld fyrir Brim . Með kaupunum ætla stjórnendur Brim að nýting landvinnslu muni aukast og framlegðarbati fáist þar sem jaðarkostnaður verði óbreyttur . Þá ætla stjórnendur Brims að sala húss í Hafnarfirði eða önnur nýting þeirra sé jafngild og skili félaginu álíka verðmætum . Hjálmar Þór Kristjánsson , bróðir Guðmundar Kristjánssonar forstjóra Brims , átti allt hlutafé í Grábrók og 39% hlut í Kambi . Í nóvember seldi Útgerðarfélag Reykjavíkur ( ÚR ) , sem er að langstærstum hluta í eigu Guðmundar , bréf í Brim fyrir 1,8 milljarða til KG Fiskverslunar . Það félag er síðan í eigu Hjálmars . Nýverið keypti síðan ÚR þriðjungshlut í eignarhaldsfélaginu Kristjáni Guðmundssyni ehf. , af KG Fiskverslun , en félagið átti 37% í ÚR . Hér má lesa helstu fréttir um málefni HB Granda og Brim síðan um það leiti sem Guðmundur keypti í félaginu :